Die lewe in oorvloed - www.bybelkennis.co.za
by Coen Slabber · Published 24/09/2016 · Updated 12/08/2016
“Now, we must not worship without study, for ignorant worship is of limited value and can be very dangerous. We may develop “a zeal for God, but not according to knowledge” (Rom. 10:2), and then do great harm to ourselves and others. But worship must be added to study to complete the renewal of our mind through a willing absorption in the radiant person who is worthy of all praise. Study without worship is also dangerous, and the people of Jesus constantly suffer from its effects, especially in academic settings. To handle the things of God without worship is always to falsify them.” – Dallas Willard
Ek het gekom sodat hulle die lewe kan hê en dit in oorvloed (Johannes 10:10).
As dit Jesus se doel op aarde was, beteken dit nie dat dit ook ‘n doel van die kerk behoort te wees nie? Baie mense leef nie die lewe in oorvloed nie. Baie mense se skedules is vol, maar dit is nie ‘n lewe in oorvloed nie. Om ‘n lewe in oorvloed te lewe, begin by Jesus. Daar is nie ‘n oorvloedige lewe sonder Hom nie. Verlossing is die beginpunt van ‘n oorvloedige lewe. Daar is baie onvervulde gelowiges en dit belemmer ons getuienis aan die wêreld.
Na verlossing is ‘n vervulde lewe een waarin vier basiese behoeftes hanteer word. God het die liggaam van Christus geroep om hierdie behoeftes te hanteer. Die kerk is toegerus om dit te doen.
Almal wil weet dat hulle nie alleen is nie. Daar is baie faktore in vandag se lewe wat veroorsaak dat mense alleen is.
Verstedeliking – ons woon in stede en ken nie eers ons bure nie.
Spesialisasie – ons skei mense in verskillende groepe en so isoleer ons ons nog verder.
Die afbreek van die familie – ons het van die uitgebreide na die kernfamilie na die enkel ouer binne ‘n paar geslagte beweeg.
Materialisme – dinge is vir baie mense belangriker as mense.
Mense kom na die kerk, want hulle wil iewers behoort. Hulle wil nie alleen wees nie. Dit is waar die kerk belangrik is. God het die kerk ontwerp om ‘n familie te wees.
Mense soek ‘n sterk fondament waarop hulle hulle lewens kan bou. Die moderne mens glo nie meer in absolute waarhede nie, maar daarsonder ondervind jy net angs en spanning. Hulle sal dit miskien nie erken nie, maar mense soek beginsels waarop hulle hulle lewe kan bou. Ons moet mense leer dat God se woord daardie soort gesag is. Dit is ‘n anker waarop ons kan vertrou as die lewe rof raak.
God het aan elkeen ‘n unieke stel gawes, passie, vermoëns, persoonlikhede en ondervindings gegee. Hy gee ook aan ons ‘n begeerte om uitdrukking te gee aan ons uniekheid. Daarsonder is ons gefrustreerd en ontevrede. Baie mense vandag is verveeld. Hulle het geen geleenthede om hulle uniekheid uit te druk nie. As hulle kerk toe kom, hoop hulle die kerk sal hulle help om hulle uniekheid uit te druk. Die kerk moet hulle help om hulle uniekheid te ontdek en daarvolgens te bedien.
Ons almal wil weet dat ons lewens iets beteken; ons wil almal deel wees van iets groter as onsself. Die kerk moet hierdie emosionele behoefte van mense hanteer Ons is deel van ‘n groot roeping – om die goeie nuus van God se koninkryk te versprei. Ons moet mense help om hulle unieke plek in hierdie roeping te bepaal.
Want dit is God wat julle gewillig en bekwaam maak om sy wil uit te voer (Filippense 2:13). God het ‘n doel met ons lewens. Help mense om dit te ontdek. Daarmee kan die kerk help. ‘n Gemeente gebou om die Bybelse doelwitte van die kerk, sal hierdie behoeftes hanteer. ‘n Gemeente toegewy aan:
Gemeenskap hanteer die behoefte aan ondersteuning;
Dissipelskap hanteer die behoefte van stabiliteit;
Die mobilisering van sy lidmate vir bediening hanteer die behoefte van selfuitdrukking; en
Evangelisasie en sending hanteer die behoefte van betekenisvolheid.
Laaste 7 Dae: 3,680
Laaste 365 Dae: 267,747